AeꞋ Pol aposel Jisas Kraisi andaꞋ maol ananinai . Okom Godi atona nofale nandandepe andaꞋ maol anama . AeꞋ aloma owalomapa Sostenes wape naꞋae wasapaꞋ danifel ma nemaf buꞋunai nefeꞋmago ipeꞋ amam nematawa Kristen pape Korin . EaꞋ andaꞋ basef amama mafeꞋmago ipeꞋ . IpeꞋ pape laꞋifipa paloma Krais Jisas , God nandaꞋepa pape boꞋwepa nofalepa nosaheꞋepa eaꞋ Ananipei etipa . AfaꞋ biafa waseꞋepa danifel ma ipeꞋ paloma epes hiesi ma wambel hiagoma sofala agel Dembinai apeꞋinai Jisas Krais , Anan Dembinai ma apeꞋ , esis wapotiꞋ .
